Nr. 7/2009

velta falli þar fyrir utan. Ferðamálastofa, áður samgönguráðuneyti, hafi aldrei gert athugasemdir við þessa flokkun. Í umsókn X segir:

"Lýsing á fyrirhugaðri starfsemi: Umboðssala á Ævintýraferðum frá birgjum erlendis.

Starfsemi sem fellur utan tryggingarskyldu: Útgáfa á alþjóðlegum afsláttar- og persónuskírteinum; ISIC stúdentaskírteinið, ITIC kennaraskírteinið og IYTC ungmennaskírteinið. Sala á námsmannafargjöldum STA Travel. Sjálfboðastörf erlendis, starfsnám erlendis, málanám, háskólanám og endurmenntun erlendis. Sala á Interrail lestarmiðum. Sala á ISIS námsmannatryggingum. Sala á tónleikamiðum erlendis. Milliganga um Aupair vistun erlendis og á Íslandi. Úthlutun starfsnámsstyrkja á vegum Landsskrifstofu Leonardo á Íslandi. Þjónustulaun."

Ástæða þess að umrædd atriði væru undanþegin tryggingu væri sú að fjöldi fyrirtækja og einstaklinga á Íslandi selji sömu og sambærilega þjónustu, án þess að hafa ferðaskrifstofuleyfi og þurfa því ekki að setja neina tryggingu skv. 2. mgr. 14. gr. laga um skipan ferðamála. Hvorki umsjónarmaður né Ferðamálastofa í umsögn sinni (dags. 7.9.2009) hafi tekið afstöðu til þessa atriðis. Auk þess telur kærandi að ekki sé skýrt hvað felist í hugtakinu alferð og vísar m.a. til laga nr. 80/1994 um alferðir, þannig sé t.d. orði gisting tvítalið, bæði í meginmáli og upptalningu.

Kærandi leggur ennfremur áherslu á að reglum verði ekki breytt eftir á. Þar sem sala á þeim atriðum sem kröfur þeirra þriggja, sem að framan eru greindir byggjast á, féll utan tryggingarskyldrar veltu X á meðan félagið var í fullum rekstri, þá bætast þessar kröfur ekki úr þeirri tryggingu sem X settu og kærandi er persónulega ábyrgur fyrir.

## III. Niðurstaða

Samkvæmt 14. gr. laga nr. 73/2005 um skipan ferðamála er sala alferða tryggingarskyld starfsemi. Hugtakið alferð er skilgreint í 5. tl. 7. gr. laganna sem fyrirframákveðin samsetning ekki færri en tveggja eftirtalinna atriða: flutnings, gistingar og/eða annarrar þjónustu við viðskiptavin sem tekur til verulegs hluta ferðarinnar, þegar ferð er seld eða boðin til sölu á heildarverði og þegar þjónustan tengd ferðinni tekur til a.m.k. 24 klst. eða í henni er falin gisting. Það telst alferð þótt reikningar séu gerðir sérstaklega fyrir hvern hluta ferðar og greitt sé fyrir ferð í hlutum. Í athugasemdum er fylgdu frumvarpi er varð að lögum um skipan ferðamála kemur fram að skilgreining hugtaksins er í samræmi við ákvæði tilskipunar Evrópusambandsins nr. 90/314/EBE og var lögfest hér á landi með lögum nr. 80/1994, um alferðir. Í lögum um alferðir er ennfremur að finna skilgreiningu á hugtakinu alferðir sem er efnislega sambærileg þeirri sem er að finna í lögum um skipan ferðamála.

Af framangreindu má ráða að niðurstaða um hvort ferð teljist alferð ráðist af því hvort hún innihaldi flutning, gistingu og/eða aðra þjónustu við viðskiptavin sem tekur til verulegs hluta ferðarinnar. Í greinargerð skipaðs umsjónarmanns voru samþykktar þær þrjár kröfur sem hér hafa verið kærðar, þar sem um væri að ræða alferð í skilningi laganna. Sú niðurstaða var samþykkt af Ferðamálastofu. Með hliðsjón af þessu er tekin afstaða til hverrar kröfu fyrir sig og kæran lýtur að:

1. C C keypti af X ferð sem í fólst m.a. tungumálaskóli, þátttaka í sjálfboðaliðastarfi og gisting en í gistingunni var einnig innfalið fullt fæði, samtals kr. 259.000. Þann 13. mars 2008 greiddi C X ennfremur 50.000 kr. staðfestingar- og skráningargjald. Greiðslur frá X skiluðu sér hins vegar ekki til EXIS ApS samkvæmt fyrirliggjandi gögnum málsins og þurfti C að greiða aftur kr. 208.288 við komu hennar til Guatemala, til þess að geta hafið nám sitt í tungumálaskóla, þátttöku í sjálfboðaliðastarfi og fengið þá gistingu sem henni hafði verið útveguð. C greiddi því tvívegis, annars vegar fyrir gistingu og hins vegar fyrir tungumálaskóla